Paġna Dawn it-testi huma disponibbli fuq: Lingwa tal-proċedura: l-Ingliż L-appell huwa miċħud. FSL Holdings NV, Firma Léon Van Parys NV u Pacific Fruit Company Italy SpA huma kkundannati għall-ispejjeż. Lingwa tal-proċedura: l-Ingliż L-appell huwa miċħud. Akzo Nobel NV, Akzo Nobel Chemicals GmbH u Akzo Nobel Chemicals BV huma kkundannati għall-ispejjeż. Lingwa tal-kawża: il-Ġermaniż L-Artikolu 5 tar-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni, moqri flimkien mal-Artikolu 3(12) ta' dan l-istess regolament, għandu jiġi interpretat fis-sens li sustanzi li ma jkunux ġew irreġistrati waqt l-importazzjoni tagħhom fit-territorju tal-Unjoni konformement ma' dan ir-regolament jistgħu jiġu esportati barra dan it-territorju. Lingwa tal-kawża: it-Taljan Id-Direttiva tal-Kunsill 92/49/KEE, tat-18 ta' Ġunju 1992, dwar il-koordinazzjoni ta' liġijiet, regolamenti u dispożizzjonijiet amministrattivi li għandhom x'jaqsmu ma' assigurazzjoni diretta barra minn assigurazzjoni tal-ħajja u temenda d-Direttivi 73/239/KEE u 88/357/KEE (it-tielet Direttiva dwar assigurazzjoni mhux tal-ħajja) u, b'mod partikolari, l-Artikolu 40(6) tiegħu għandhom jiġu interpretati fis-sens li dawn ma jipprekludux lill-awtoritajiet ta' sorveljanza ta' Stat Membru milli jadottaw b'urġenza, fil-konfront ta' impriża tal-assigurazzjoni diretta li ma hijiex assigurazzjoni tal-ħajja li topera fit-territorju ta' dan l-Istat Membru taħt is-sistema tal-libertà li jiġi pprovduti servizzi, bil-għan li jipproteġu l-interessi tal-persuni assigurati u ta' persuni oħra li jistgħu jibbenefikaw minn koperturi tal-assigurazzjoni sottoskritti, miżuri, bħall-projbizzjoni li tikkonkludi kuntratti ġodda f'dan it-territorju, ibbażati fuq l-inosservanza, mill-bidu jew le, evalwata b'mod diskrezzjonali, ta' kundizzjoni suġġettiva ta' awtorizzazzjoni prevista għall-għoti tal-approvazzjoni neċessarja għall-eżerċizzju tal-attività ta' assigurazzjoni, bħall-kundizzjoni marbuta mar-reputazzjoni. Għall-kuntrarju, din id-direttiva ma tipprekludix lil dan l-Istat Membru, fl-eżerċizzju tal-prerogattivi li huwa għandu f'sitwazzjoni ta' urġenza, milli jistabbilixxi, jekk ċerti insuffiċjenzi jew inċertezzi marbuta mal-onorabbiltà tal-mexxejja tal-impriża tal-assigurazzjoni kkonċernata jirrilevawx perikolu reali u imminenti li jipproduċu irregolaritajiet għad-detriment tal-interessi tal-persuni assigurati jew ta' persuni oħra li jistgħu jibbenefikaw minn koperturi ta' assigurazzjoni sottoskritti u, jekk dan ikun il-każ, li jadotta immedjatament miżuri adegwati, bħal, fejn applikabbli, il-projbizzjoni tal-konklużjoni ta' kuntratti ġodda fit-territorju tiegħu. Lingwa tal-kawża: il-Franċiż L-Artikolu 12a(1a) tar-Regolament tal-Kunsill (KEE) Nru 574/72, tal-21 ta' Marzu 1972, li jistipula l-proċedura għall-implimentazzjoni tar-Regolament tal-Kunsill (KEE) Nru 1408/71, tal-14 ta' Ġunju 1971, dwar l-applikazzjoni ta' l-iskemi tas-sigurtà soċjali għall-persuni impjegati, għall-persuni li jaħdmu għal rashom u għall-membri tal-familji tagħhom li jiċċaqilqu ġewwa l-Komunità, fil-verżjoni tiegħu emendata u aġġornata bir-Regolament tal-Kunsill Nru 118/97, tat-2 ta' Diċembru 1996, kif emendat bir-Regolament (KEE) Nru 647/2005 tal-Parlament Ewropew u tal-Kunsill, tat-13 ta' April 2005, għandu jiġi interpretat fis-sens li ċertifikat E 101 maħruġ mill-istituzzjoni stabbilita mill-awtorità kompetenti ta' Stat Membru, skont l-Artikolu 14(2)(a) tar-Regolament Nru 1408/71, fil-verżjoni tiegħu emendata u aġġornata bir-Regolament Nru 118/97, kif emendat bir-Regolament (KE) Nru 647/2005 tal-Parlament Ewropew u l-Kunsill, tat-13 ta' April 2005, jorbot kemm l-istituzzjonijiet tas-sigurtà soċjali tal-Istat Membru li fih twettaq ix-xogħol kif ukoll il-qrati ta' dan l-Istat Membru, anki jekk jiġi kkonstatat minn dawn tal-aħħar li l-kundizzjonijiet tal-attività tal-ħaddiem ikkonċernat manifestament ma jaqgħux fil-kamp ta' applikazzjoni ratione materiae ta' din id-dispożizzjoni tar-Regolament Nru 1408/71. Lingwa tal-kawża: il-Franċiż Id-dispożizzjonijiet tad-Direttiva 2002/46 tal-Parlament Ewropew u tal-Kunsill, tal-10 ta' Ġunju 2002, dwar l-approssimazzjoni tal-liġijiet tal-Istati Membri dwar is-supplimenti tal-ikel, u dawk tat-Trattat FUE dwar il-moviment liberu tal-merkanzija għandhom jiġu interpretati fis-sens li dawn jipprekludu leġiżlazzjoni ta' Stat Membru, bħal dik inkwistjoni fil-kawża prinċipali, li ma tipprevedix proċedura dwar it-tqegħid fis-suq ta' dan l-Istat Membru ta' supplimenti tal-ikel li l-kontenut ta' nutrijenti tagħhom jeċċedi d-dożi massimi għal kull jum stabbiliti minn din il-leġiżlazzjoni u li huma legalment immanifatturati jew ikkummerċjalizzati fi Stat Membru ieħor. Id-dispożizzjonijiet tad-Direttiva 2002/46 u dawk tat-Trattat FUE dwar il-moviment liberu tal-merkanzija għandhom jiġu interpretati fis-sens li l-kwantitajiet massimi previsti fl-Artikolu 5 ta' din id-direttiva għandhom jiġu ffissati każ b'każ u fid-dawl tal-elementi kollha li jinsabu fl-imsemmi Artikolu 5(1) u (2), b'mod partikolari l-limiti ogħla ta' sigurtà stabbiliti, għan-nutrijenti kkonċernati, wara evalwazzjoni xjentifika ddettaljata tar-riskji għas-saħħa pubblika, ibbażata mhux fuq kunsiderazzjonijiet ġenerali jew ipotetiċi, iżda fuq data xjentifika rilevanti. Hija l-qorti tar-rinviju li għandha tevalwa jekk il-metodu ta' ffissar ta' dawn il-kwantitajiet inkwistjoni fil-kawża prinċipali jissodisfax dawn ir-rekwiżiti. Id-dispożizzjonijiet tad-Direttiva 2002/46 u dawk tat-Trattat FUE dwar il-moviment liberu tal-merkanzija għandhom jiġu interpretati fis-sens li dawn jipprekludu li l-evalwazzjoni xjentifika tar-riskji prevista fl-Artikolu 5(1)(a) ta' din id-direttiva, li għandha ssir qabel l-istabbiliment tal-limiti ogħla ta' sigurtà li għandhom jittieħdu inkunsiderazzjoni fl-iffissar tal-kwantitajiet massimi previsti fl-istess Artikolu 5, issir biss fuq il-bażi ta' opinjonijiet xjentifiċi nazzjonali, meta opinjonijiet xjentifiċi internazzjonali affidabbli u reċenti fir-rigward tal-possibbiltà ta' ffissar ta' limiti ogħla jkunu wkoll disponibbli fid-data tal-adozzjoni tal-miżura kkonċernata. Lingwa tal-kawża: il-Ġermaniż L-Artikolu 3 tad-Direttiva tal-Kunsill 2001/23/KE, tat-12 ta' Marzu 2001, dwar l-approssimazzjoni tal-liġijiet tal-Istati Membri relatati mas-salvagwardja tad-drittijiet tal-impjegati fil-każ ta' trasferiment ta' impriżi, negozji jew partijiet ta' impriżi jew negozji, moqri flimkien mal-Artikolu 16 tal-Karta tad-Drittijiet Fundamentali tal-Unjoni Ewropea, għandu jiġi interpretat fis-sens li, fil-każ ta' trasferiment ta' negozju, iż-żamma tad-drittijiet u tal-obbligi li jirriżultaw għaċ-ċedent ta' kuntratt tax-xogħol testendi ruħha għall-klawżola, fejn ikun hemm qbil bejn iċ-ċedent u l-ħaddiem bis-saħħa tal-prinċipju ta' awtonomija tar-rieda, li skontha r-relazzjoni tax-xogħol tagħhom ma tkunx biss irregolata mill-ftehim kollettiv fis-seħħ fid-data tat-trasferiment, iżda wkoll minn ftehimiet li jsiru wara dan it-trasferiment u li jikkompletawh, jemendawh jew jissostitwixxuh, ġaladarba d-dritt nazzjonali jipprevedi, favur iċ-ċessjonarju, possibbiltajiet ta' aġġustament sew kunsenswali kif ukoll unilaterali. Lingwa tal-kawża: il-Grieg Billi ttollerat operat tas-sit ta' rimi ta' skart f'landfill ta' Temploni (il-Greċja) billi ma ssodisfatx il-kundizzjonijiet u r-rekwiżiti stabbiliti mil-leġiżlazzjoni ambjentali tal-Unjoni Ewropea, ir-Repubblika Ellenika naqset milli twettaq l-obbligi tagħha taħt l-Artikolu 13 tad-Direttiva 2008/98/KE tal-Parlament Ewropew u tal-Kunsill, tad-19 ta' Novembru 2008, dwar l-iskart u li tħassar ċerti Direttivi, kif ukoll taħt l-Artikolu 8(a), l-Artikolu 11(1) u l-Anness I tad-Direttiva tal-Kunsill 1999/31/KE, tas-26 ta' April 1999, dwar ir-rimi ta' skart f'terraferma. Ir-Repubblika Ellenika hija kkundannata għall-ispejjeż. Lingwa tal-kawża: it-Taljan L-appell huwa miċħud. Proforec Srl hija kkundannata għall-ispejjeż. Lingwa tal-kawża: l-Ingliż L-appell huwa miċħud. Sharif University of Technology għandha tbati, minbarra l-ispejjeż tagħha stess, dawk sostnuti mill-Kunsill tal-Unjoni Ewropea. Lingwa tal-kawża: l-Ingliż Permezz ta' digriet tal-11 ta' Mejju 2017, il-Qorti tal-Ġustizzja (L-Għaxar Awla) iddikjarat li l-appell huwa inammissibbli. Lingwa tal-kawża: il-Pollakk Lingwa tal-kawża: ir-Rumen L-Artikolu 9(a) tad-Direttiva 89/391/KEE jipprekludi leġizlazzjoni interna li ma tissanzjonax l-passività tal-persuna li tħaddem fil-rigward tal-kisba ta' evalwazzjoni tar-riskji li jikkonċernaw is-sigurtà u s-saħħa fuq ix-xogħol? Lingwa tal-kawża: ir-Rumen Lingwa tal-kawża: il-Pollakk fil-perijodu inizjali ta' wara l-produzzjoni (akkwist), il-merkanzija kapitali ntużat għall-għanijiet ta' qasam ta' attività mhux taxxabbli (b'rabta mal-eżerċizzju, mill-muniċipalità, tal-kompiti ta' awtorità pubblika fi ħdan il-kamp ta' responsabbiltà tagħha); u l-użu li jsir mill-merkanzija kapitali inbidel u fil-futur din għandha tintuża mill-muniċipalità anki sabiex jitwettqu tranżazzjonijiet taxxabbli? Huwa rilevanti, għar-risposta għall-ewwel domanda, il-fatt li fiż-żmien fejn il-merkanzija kapitali ġiet prodotta jew akkwistata, l-intenzjoni tal-muniċipalità li tuża din il-merkanzija fil-futur sabiex jitwettqu tranżazzjonijiet taxxabbli ma ġietx indikata b'mod ċar? Huwa rilevanti, għar-risposta għall-ewwel domanda, il-fatt li l-merkanzija kapitali għandha tintuża għall-iskop li jitwettqu kemm tranżazzjonijiet taxxabbli kif ukoll tranżazzjonijiet mhux taxxabbli (b'rabta mal-eżekuzzjoni tal-kompiti ta' awtorita pubblika) u li ma huwiex possibbli li nefqa tal-investiment speċifika tiġi attribwita lil waħda mill-kategoriji ta' tranżazzjoni msemmija hawn fuq? Lingwa tal-kawża: il-Portugiż Il-konċessjoni mogħtija lill-casinos permezz tal-Lei do Jogo [liġi dwar il-gaming] jagħti lok għal ksur tal-prinċipji u tal-libertajiet ekonomiċi stabbiliti mit-Trattat? Id-dritt esklużiv mogħti lil Santa Casa da Misericórdia de Lisboa permezz tad-Digriet Liġi Nru 322/91 tas-26 ta' Awwissu [1991] emendat bid-Digriet Liġi Nru 469/99 tas-6 ta' Novembru [1999], bid-Digriet Nru 12790 tat-30 ta' Novembru 1926, bid-Digriet Liġi Nru 40397 tal-24 ta' Novembru 1955, bid-Digriet Liġi Nru 84/85 tat-28 ta' Marzu [1985] emendat u ppubblikat mill-ġdid permezz tad-Digriet Liġi Nru 317/2002 tas-17 ta' Diċembru [2002] u bid Digriet Liġi 282/2003 tat-8 ta' Novembru [2003], jikkostitwixxi ksur tal-prinċipji u tal-libertajiet ekonomiċi stabbiliti mit-Trattat? L-Artikolu 21 tal-Código da Publicidade [kodiċi dwar ir-reklamar] jikser il-prinċipji ta' libertà ta' stabbiliment u ta' libertà li jiġu pprovduti servizzi b'mod li jagħti wkoll lok għal diskriminazzjoni bejn ċittadini tal-Istati Membri minħabba li l-projbizzjonijiet, restrizzjonijiet u privileġji ma [humiex] iġġustifikati? Barra minn hekk, [dawn il-projbizzjonijiet, restrizzjonijiet u privileġji] jikkostitwixxu eżempju ta' diskriminazzjoni arbitrarja u ta' restrizzjoni mistura fuq il-kummerċ bejn Stati Membri, ġaladarba ma huwa ġġustifikat ebda interess ġenerali? L-esklużività [...] mogħtija lil Santa Casa da Misericórdia de Lisboa fir-rigward tar-reklamar toħloq sitwazzjoni ta' abbuż minn pożizzjoni dominanti taħt id-dritt Komunitarju? L-Artikoli 3 u 9 tad-Digriet Liġi Nru 442/89 tat-2 ta' Diċembru [1989] (Lei do jogo) [liġi dwar il-gaming] huma konformi mad-dritt Komunitarju? L-Artikoli 2 u 3 tad-Digriet Liġi Nru 282/2003 tat-8 ta' Novembru [2003] huma konformi mal-libertà ta' stabbiliment u mal-provvista ta' servizzi fl-Unjoni Ewropea, sa fejn jistabbilixxu dritt esklużiv favur Santa Casa da Misericórdia de Lisboa għall-operat tal-logħob online? L-Istat Portugiż ma informax lill-Kummissjoni Ewropea dwar ir-regoli tekniċi li jirriżultaw mid-Digriet Liġi Nru 422/89 tat-2 ta' Diċembru [1989]; għaldaqstant dawn ir-regoli ma għandhomx ikunu applikabbli ġaladarba dan in-nuqqas ta' applikabbiltà jista' jiġi invokat mill-individwi? L-Istat Portugiż ma informax lill-Kummissjoni Ewropea dwar ir-regoli tekniċi li jirriżultaw mid-Digriet Liġi Nru 282/2003 tat-8 ta' Novembru [2003]; għaldaqstant dawn ma għandhomx jiġu applikati lill-persuni li jipprovdu servizzi fil-Portugall? Lingwa tal-kawża: l-Olandiż Sabiex ikun jeżisti effett sospensiv awtomatiku bħal ma huwa msemmi iktar 'il fuq, huwa importanti li jkun magħruf jekk it-talba għal protezzjoni internazzjonali li kienet is-suġġett ta' proċedura ta' rikors u sussegwentement ta' appell ġietx miċħuda għal raġuni elenkata fl-Artikolu 46(6) tad-Direttiva 2013/32/UE? Jew inkella l-eżiġenza tapplika għall-kategoriji kollha ta' deċiżjonijiet fil-qasam tal-ażil msemmija f'din id-direttiva? Lingwa tal-kawża: il-Ġermaniż Il-President tat-Tmien Awla ordna t-tħassir tal-kawża. Lingwa tal-kawża: l-Ispanjol Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Franċiż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: it-Taljan Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Ġermaniż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Portugiż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Ġermaniż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Ġermaniż Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C(2014) 6501 finali, tal-10 ta' Settembru 2014, li tiċħad it-talba għal reġistrazzjoni tal-proposta ta' inizjattiva taċ-ċittadini Ewropej intitolata "Stop TTIP". Id-Deċiżjoni tal-Kummissjoni C(2014) 6501 finali, tal-10 ta' Settembru 2014, li tiċħad it-talba għal reġistrazzjoni tal-proposta ta' inizjattiva taċ-ċittadini Europej intitolata "Stop TTIP" hija annullata. Il-Kummissjoni Ewropea għandha tbati l-ispejjeż tagħha stess kif ukoll dawk sostnuti minn Michael Efler u mir-rikorrenti l-oħra li isimhom jidher fl-anness, inklużi l-ispejjeż relatati mal-proċeduri għal miżuri provviżorji. Lingwa tal-kawża: iċ-Ċek Ir-rikors huwa miċħud. Deza, a.s. għandha tbati kemm l-ispejjeż tagħha kif ukoll dawk sostnuti mill-Aġenzija Ewropea għas-Sustanzi Kimiċi (ECHA), inklużi dawk marbuta mal-proċeduri għal miżuri provviżorji. Ir-Renju tad-Danimarka, ir-Renju tal-Pajjiżi l-Baxxi, ir-Renju tal-Isvezja u r-Renju tan-Norveġja għandhom ibatu l-ispejjeż tagħhom. Lingwa tal-kawża: il-Ġermaniż Fil-Kawża T-425/15, rikors ippreżentat kontra d-deċiżjoni tal-Bord tal-Appell tas-CPVO tal-24 ta' Frar 2015 (Każ A 003/2010), dwar applikazzjoni għar-revoka tal-protezzjoni Komunitarja ta' varjetajiet ġodda ta' pjanti mogħtija lill-varjetà SEIMORA; fil-Kawża T-426/15, rikors ippreżentat kontra d-deċiżjoni tal-Bord tal-Appell tas-CPVO tal-24 ta' Frar 2015 (Każ A 002/2014), dwar talba għal dikjarazzjoni ta' invalidita tal-protezzjoni Komunitarja ta' varjetajiet ġodda ta' pjanti mogħtija lill-varjetà SEIMORA; u fil-Kawża T-428/15, rikors ippreżentat kontra d-deċiżjoni tal-Bord tal-Appell tas-CPVO tal-24 ta' Frar 2015 (Każ A 007/2009), dwar applikazzjoni għall-protezzjoni Komunitarja ta' varjetajiet ġodda ta' pjanti għall-varjetà SUMOST 02. Ir-rikorsi huma miċħuda. Ralf Schräder huwa kkundannat għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tal-Ewwel Bord tal-Appell tal-EUIPO, tat-3 ta' Settembru 2015 (Każ R 2266/2014-1), dwar proċedimenti ta' revoka bejn Les Éclaires u L'éclaireur International. Ir-rikors huwa miċħud. Les Éclaires GmbH hija kkundannata għall-ispejjeż, inklużi l-ispejjeż indispensabbli sostnuti minn L'éclaireur International quddiem il-Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO). Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-EUIPO, tal-14 ta' Marzu 2016 (Każ R 0561/2014-4), dwar proċedimenti ta' oppożizzjoni bejn Globo Comunicação e Participações u Globo Media. Ir-rikors huwa miċħud. Globo Media, SA hija kkundannata għall-ispejjeż. Lingwa tal-kawża: it-Taljan Appell ippreżentat kontra d-digriet tat-Tribunal għas-Servizz Pubbliku tal-Unjoni Ewropea (Imħallef uniku) tat-18 ta' Diċembru 2015, De Nicola vs BEI (F-128/11, EU:F:2015:168), u intiż għall-annullament ta' dan id-digriet. L-appell huwa miċħud. Carlo De Nicola għandu jbati l-ispejjeż tiegħu kif ukoll dawk sostnuti mill-Bank Ewropew tal-Investiment (BEI) fil-kuntest ta' din il-kawża. Lingwa tal-kawża: il-Ġermaniż Rikors ippreżentat kontra d-deċiżjoni tal-Ewwel Bord tal-Appell tal-EUIPO tas-7 ta' Diċembru 2015 (Każ R 1257/2015-1), rigward applikazzjoni għar-reġistrazzjoni tas-sinjal verbali AEGYPTISCHE ERDE bħala trade mark tal-Unjoni Ewropea. Ir-rikors huwa miċħud. Ikos GmbH hija kkundannata għall-ispejjeż. Lingwa tal-kawża: l-Ingliż Talba bbażata fuq l-Artikolu 270 TFUE u intiża, minn naħa, għall-annullament tad-deċiżjoni tal-Kummissjoni li tiffissa l-akkreditazzjoni tas-snin ta' servizz pensjonabbli li għandhom jittieħdu inkunsiderazzjoni fl-iskema tal-pensjonijiet tal-istituzzjonijiet tal-Unjoni Ewropea fuq talba għat-trasferiment tad-drittijiet għall-pensjoni akkwistati mir-rikorrenti qabel id-dħul tagħha fis-servizz tal-Unjoni u, min-naħa l-oħra, għall-kumpens tad-dannu li r-rikorrenti allegatament ġarrbet minħabba n-nuqqas ta' osservanza, mill-Kummissjoni, ta' terminu raġonevoli għat-trattament ta' din it-talba għal trasferiment. Ir-rikors huwa miċħud bħala inammissibbli. Ma hemmx lok li tingħata deċiżjoni dwar it-talba għal intervent tal-Kunsill tal-Unjoni Ewropea. Sandra Dreimane għandha tbati l-ispejjeż tagħha kif ukoll dawk tal-Kummissjoni Ewropea. Lingwa tal-kawża: il-Franċiż tiddikjara r-rikors ammissibbli u fondat; tilqa' t-talbiet għad-danni tar-rikorrenti billi tagħti, lill-ewwel rikorrent, l-ammont ta' EUR 123 442, lil kull wieħed u waħda mit-tliet rikorrenti segwenti, l-ammont ta' EUR 61 721 u lill-ħames rikorrenti l-ammont ta' EUR 120 900 jew, sussidjarjament u rispettivament, l-ammonti ta' EUR 38 227,20, EUR 19 107,60 u EUR 37 440, miżjuda, fil-każijiet kollha, bl-interessi moratorji; tikkundanna lill-konvenuti għall-ispejjeż, irrispettivament mill-eżitu tal-kawża. Insostenn tar-rikors tagħhom, ir-rikorrenti jinvokaw ksur tal-prinċipju fundamentali tal-projbizzjoni tad-diskriminazzjonijiet, fl-espressjoni tiegħu li teżiġi trattament differenti ta' sitwazzjonijiet differenti, kif ukoll tal-Artikolu 21 tal-Karta tad-Drittijiet Fundamentali tal-Unjoni Ewropea (iktar 'il quddiem il-"Karta"), li huwa l-espressjoni konkreta ta' dan il-prinċipju. Filwaqt li jinvokaw telf finanzjarju kunsiderevoli minħabba li l-bonds tal-Istat tagħhom kienu suġġetti għal-Liġi Nru 4050/12, imsejħa wkoll "PSA" (Private Sector Investment), huma jargumentaw li rċevew l-istess trattament (inkluża l-istess rata ta' "haircut") bħall-persuni ġuridiċi, b'mod partikolari l-banek u l-fondi speċjalizzati, minkejja d-differenzi fundamentali bejniethom. Lingwa tal-kawża: l-Ingliż tikkundanna lill-konvenuta għall-ispejjeż tal-proċeduri. Insostenn tar-rikors tagħha, ir-rikorrenti jinvokaw seba' motivi. L-ewwel motiv, li jallega li bl-ittra tagħha ta' Lulju 2004 lill-assoċjazzjonijiet industrijali rilevanti il-konvenuta kienet diġà ddeċidiet li l-iskema ta' promozzjoni tal-enerġija rinnovabbli tar-Repubblika Ċeka ma tikkostitwixxix għajnuna mill-Istat, u l-konvenuta hija, bħala punt ta' liġi, marbuta b'din id-deċiżjoni, li hija ma rrevokatx u ma tistax tirrevoka. It-tieni motiv, li jallega ksur tal-aspettattivi leġittimi tar-rikorrenti u ċ-ċertezza tal-liġi. It-tielet motiv, li jallega li l-iskema ta' promozzjoni rilevanti Ċeka ma tikostitwixxix għajnuna mill-Istat. Ir-raba' motiv, li jallega li d-deċiżjoni kkontestata iġġiegħel lir-Repubblika Ċeka sabiex timplementa mekkaniżmu ta' reviżjoni eċċessiv li jikser l-aspettattivi leġittimi tar-rikorrenti fl-affiddabbiltà tal-iskema. Il-ħames motiv, li jallega li d-deċiżjoni kkontestata hija bbażata fuq żbalji ta' fatt peress li tgħid li hemm obbligu għall-operaturi tal-grilja sabiex jgħaddi l-ispiża tal-enerġija rinnovabbli lill-konsumaturi tal-enerġija. Ma kien hemm ebda obbligu bħal dan taħt il-liġi Ċeka. Is-sitt motiv, li jallega li d-deċiżjoni kkontestata tikser l-Artikolu 5(1) tat-Trattat UE (limitazzjoni tal-kompetenzi mill-prinċipju ta' konferiment). Is-seba' motiv, li jallega li d-deċiżjoni kkontestata hija bbażata fuq żball manifest ta' evalwazzjoni. Lingwa tar-rikors: l-Ispanjol tilqa' dan ir-rikors fit-totalità tiegħu; tannulla d-deċiżjoni kkontestata; tikkundanna lill-konvenut u, jekk ikun il-każ, lill-intervenjenti, kemm għall-ispejjeż ta' din il-kawża kif ukoll għall dawk sostnuti fil-proċedimenti għal dikjarazzjoni ta' invalidità u ta' appell quddiem il-EUIPO. Ksur tal-Artikolu 7(1)(b) u (c), tal-Artikolu 7(3), tal-Artikolu 52(1)(a) u tal-Artikoli 75 u 76 tar-Regolament Nru 207/2009; Ksur ta' prinċipji fundamentali u proċedurali bażiċi, bħall-oneru tal-prova, il-motivazzjoni tad-deċiżjonijiet, id-dritt tad-difiża jew għal smigħ, il-prinċipji ta' ċertezza legali, ta' ugwaljanza fit-trattament u ta' amministrazzjoni tajba. Lingwa tar-rikors: l-Ispanjol tilqa' dan ir-rikors fl-intier tiegħu; tannulla d-deċiżjoni kkontestata tikkundanna lill-konvenut, u, skont il-każ, lill-intervenjenti, sabiex ibatu l-ispejjeż ta' din il-kawża, kif ukoll l-ispejjeż sostnuti fil-proċedimenti għal dikjarazzjoni ta' invalidità u ta' appell quddiem il-EUIPO. Il-motivi u l-allegazzjonijiet prinċipali huma l-istess bħal dawk invokati fil-Kawża T-223/17. Lingwa tal-kawża: l-Ispanjol tilqa' dan ir-rikors fit-totalità tiegħu; tannulla d-deċiżjoni kkontestata; tikkundanna lill-konvenut u, jekk ikun il-każ, lill-intervenjenti, kemm għall-ispejjeż ta' din il-kawża kif ukoll għall dawk sostnuti fil-proċedimenti għal dikjarazzjoni ta' invalidità u ta' appell quddiem il-EUIPO. Il-motivi u l-argumenti prinċipali huma identiċi għal dawk invokati fil-Kawża T-223/17. Lingwa tar-rikors: l-Ispanjol tilqa' r-rikors preżenti fl-intier tiegħu; tannulla d-deċiżjoni kkontestata; tikkundanna lill-konvenut u, f'dan il-każ, il-parti l-oħra, għall-ispejjeż ta' din il-kawża, kif ukoll għall-ispejjeż sostnuti fil-proċedimenti għal dikjarazzjoni ta' invalidità quddiem l-EUIPO. Il-motivi u l-argumenti prinċipali huma dawk invokati fil-kawża T-223/17. Lingwa tal-kawża: l-Ispanjol tannulla d-Deċiżjoni tal-Kummissjoni C (2017) 766 finali, tal-14 ta' Frar 2017, li teskludi mill-finanzjament tal-Unjoni Ewropea ċertu nfiq imġarrab mill-Istati Membri fi ħdan il-Fond Agrikolu Ewropew ta' Garanzija (FAEG) u fi ħdan il-Fond Agrikolu Ewropew għall-Iżvilupp Rurali (FAEŻR) f'dak li jirrigwarda r-Renju ta' Spanja, settur tal-frott u tal-ħxejjex, fil-qasam tar-riċerka (FV 2011/003/ES), tikkundanna lill-Kummissjoni għall-ispejjeż. Insostenn tar-rikors tiegħu, ir-rikorrent jinvoka żewġ motivi. Ir-Renju ta' Spanja jqis li l-Kummissjoni kisret l-Artikolu 11(1)(a) tar-Regolament tal-Kunsill 2200/96, fir-rigward tal-OP Tilla Huelva, għaliex din kienet integrata f'kull ħin minn produtturi, b'tali mod li ġew issodisfatti r-regoli ta' kontroll demokratiku imposti mill-Artikolu 11(1)(d)(3) tar-Regolament 2200/96 u mill-Artikolu 14 tar-Regolament tal-Kummissjoni 1432/2003, b'rabta mal-Artikolu 2(a) tar-Regolament 1782/2003 meta qieset li tliet membri tal-OP Tiella Huelva ma kinux jissodisfaw il-kundizzjoni ta' "produttur" u li, għaldaqstant, ma ġietx osservata d-dispożizzjoni tal-Artikolu 11 rigward ir-rekwiżiti ta' kontroll demokratiku. Fil-fehma tar-rikorrent, l-użu tal-metodu ta' stima fissa sabiex tiġi imposta korrezzjoni finanzjarja fuq Andalucía jmur kontra l-Artikolu 52(2) fis-seħħ tar-Regolament Nru 1306/2013 [li jissostitwixxi l-Artikolu 31(2) tar-Regolament Nru 1290/2005] u l-Linji gwida għall-kalkolu tar-riperkussjonijiet finanzjarji li jinsabu fid-Dokument VI/5330/97. Il-korrezzjoni b'rata fissa imposta ma hijiex fondata u hija, f'kull każ, sproporzjonata. Kellha tiġi imposta korrezzjoni ta' darba fil-fajls li effettivament kien hemm nuqqasijiet fihom. Sussidjarjament, il-korrezzjoni b'rata fissa kellha tkun ta' 5 %. Lingwa tal-kawża: l-Ingliż Ir-rikorrenti jitlobu li l-Qorti Ġenerali jogħġobha: tiddikjara r-rikors tagħhom ammissibbli; tannulla l-Artikolu 1 u 2 tad-Deċiżjoni tal-Unjoni Ewropea tat-8 ta' Frar 2017 (C(2017) 900 finali) dwar proċedura skont l-Artikolu 102 TFUE ("id-deċiżjoni kkontestata"), sa fejn tistabilixxi li r-rikorrenti kisru l-Artikolu 101 TFUE; sussidjarjament, tannulla l-Artikolu 2 tad-deċiżjoni kkontestata sa fejn timponi multa fuq ir-rikorrenti ta' EUR 8 158 000,00 u sabiex tnaqqas il-multa skont l-argumenti tar-rikors; tikkundanna lill-Kummissjoni għall-ispejjeż. Insostenn tar-rikors tagħha, ir-rikorrenti tinvoka erba' motivi. It-tieni motiv, huwa bbażat fuq il-fatt li din id-deċiżjoni kkontestata hija żbaljata peress li ma stabbilixxitx b'mod suffiċjenti fid-dritt li r-rikorrenti wettqu ksur tal-Artikolu 101 TFEU. Ir-rikorrenti jinvokaw kemm l-evalwazzjoni inkorretta tal-provi fid-deċiżjoni kkontestata kif ukoll in-nuqqas tal-provi li jsostnu d-deċiżjoni kkontestata li stabbiliet li r-rikorrenti kienu parti fil-ksur fl-Artikolu 1 tad-deċiżjoni kkontestata. Ir-raba' motiv, sussidjarjament, huwa bbażat fuq il-fatt li sa fejn il-Qorti tal-Ġustizzja ma tannullax id-deċiżjoni kkontestata minħabba motivi ta' natura proċedurali fl-ewwel motiv, li dan il-ksur proċedurali għandu minn tal-inqas jagħti lok għal annullament taż-żieda tal-multa imposta abbażi tal-punt 37 tal-Linji gwida tal-Kummissjoni għall-kalkolu tal-ammont tal-multi. Lingwa tal-kawża: l-Ingliż tbiddel id-deċiżjoni kkontestata sabiex tippermetti r-reġistrazzjoni tat-trade mark fuq il-bażi li t-trademark la hija deskrittiva u lanqas nieqsa minn karattru distintiv u fuq il-bażi tal-provi tal-karattru distintiv miksub prodotti lill-eżaminatur u lill-Ħames Bord tal-Appell; tiddeċiedi dwar l-ispejjeż sostnuti mir-rikorrenti fir-rigward ta' din il-proċedura. Ksur tal-Artikoli 7(1)(b)(c), 7(2) u 7(3) tar-Regolament Nru 207/2009. Lingwa tar-rikors: il-Ġermaniż tilqa' r-rikors u temenda d-deċiżjoni kkontestata b'mod li tiġi miċħuda l-oppożizzjoni kontra l-applikazzjoni għar-reġistrazzjoni tat-trade mark tal-Unjoni Ewropea Nru 13 854 146"UROAKUT"; sussidjarjament, tannulla d-deċiżjoni kkontestata u tirrinvija l-każ quddiem il-Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO); tikkundanna lill-EUIPO għall-ispejjeż tal-proċeduri quddiem il-Qorti Ġenerali u quddiem il-Bord tal-Appell; tikkundanna lill-intervenjenti għall-ispejjeż tal-proċedimenti quddiem id-Diviżjoni tal-Oppożizzjoni. Ksur tal-Artikolu 8(1)(b) tar-Regolament Nru 207/2009. Lingwa tal-kawża: il-Ġermaniż Il-President tat-Tmien Awla ordna t-tħassir tal-kawża. Lingwa tal-kawża: il-Franċiż Il-President tat-Tielet Awla ordna t-tħassir tal-kawża. Lingwa tal-kawża: l-Ingliż Il-President tas-Seba' Awla ordna t-tħassir tal-kawża. Lingwa tal-kawża: il-Ġermaniż Il-President tal-Ħames Awla ordna t-tħassir tal-kawża.
Extracted from C_202_2017.html